ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Σεπτεμβρίου 1996 σχετικά με την τροποποίηση για δεύτερη φορά της απόφασης 92/469/ΕΟΚ σχετικά με την έγκριση μεθόδων ταξινόμησης των σφαγίων χοίρων στη Δανία (Το κείμενο στη δανική γλώσσα είναι το μόνο αυθεντικό) (96/551/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρων (1), όπως τροποποιήθηκε τελευταία από τον κανονισμό (ΕΚ) αριθ. 3513/93 (2), και ιδίως το άρθρο 5 παράγραφος 2, Εκτιμώντας: ότι η Επιτροπή, με την απόφαση 92/469/ΕΟΚ (3), όπως τροποποιήθηκε από την απόφαση 94/564/ΕΚ (4), ενέκρινε διαφορετικές μεθόδους για την ταξινόμηση σφαγίων χοίρων στη Δανία 7 ότι η κυβέρνηση της Δανίας ζήτησε από την Επιτροπή να εγκρίνει τη χρήση δύο νέων μεθόδων για την ταξινόμηση σφαγίων χοίρων και τη χρήση νέων τύπων για τον υπολογισμό της περιεκτικότητας των σφαγίων των χοίρων σε άπαχο κρέας στα πλαίσια των υφισταμένων μεθόδων ταξινόμησης «KC» και «FOM/MK» 7 ότι έχουν υποβληθεί τα απαιτούμενα στοιχεία σύμφωνα με το άρθρο 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που καθορίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρων (5) 7 ότι η αξιολόγηση του αιτήματος έδειξε ότι πληρούνται οι όροι για την έγκριση των ανωτέρω μεθόδων ταξινόμησης και των νέων τύπων 7 ότι η μέθοδος ταξινόμησης «ULTRA-FOM» δεν χρησιμοποιείται πλέον στη Δανία και ότι ως εκ τούτου είναι αιτιολογημένη η ανάκληση της έγκρισης γι' αυτή τη μέθοδο ταξινόμησης 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 92/469/ΕΟΚ τροποποιείται ως εξής: 1. Το άρθρο 1 αντικαθίσταται από το ακόλουθο κείμενο: «Άρθρο 1 Επιτρέπεται στη Δανία η χρησιμοποίηση των ακόλουθων μεθόδων για την ταξινόμηση των σφαγίων χοίρων σύμφωνα με τον κανονισμό (ΕΟΚ) αριθ. 3220/84: - της συσκευής που ονομάζεται "Klassificeringscenter" (KC) και της σχετικής μεθόδου εκτίμησης, οι λεπτομέρειες εφαρμογής της οποίας περιγράφονται στο μέρος 1 του παραρτήματος, - της συσκευής που ονομάζεται "Fat-O-Meater/Manuel Klassificering" (FOK/MK) και της σχετικής μεθόδου εκτίμησης, οι λεπτομέρειες εφαρμογής της οποίας περιγράφονται στο μέρος 2 του παραρτήματος, - της συσκευής που ονομάζεται "Uni-Fat-O-Meater" (UNIFOM) και της σχετικής μεθόδου εκτίμησης, οι λεπτομέρειες εφαρμογής της οποίας περιγράφονται στο μέρος 3 του παραρτήματος, - της συσκευής που ονομάζεται "Fully Automatic Ultrasonic Carcase Grading" (AUTOFOM) και της σχετικής μεθόδου εκτίμησης, οι λεπτομέρειες εφαρμογής της οποίας περιγράφονται στο μέρος 4 του παραρτήματος.» 2. Το μέρος 1 του παραρτήματος τροποποιείται ως εξής: α) ο τύπος του σημείου 3 στοιχείο α) αντικαθίσταται ως εξής: «^y =62,941 - 0,1706 x1 - 0,0818 x2 - 0,1645 x3 - 0,1964 x4 - 0,1005 x5 - 0,2553 x6 - 0,1813 x7 + 0,0853 x8 + 0,0452 x9 + 0,0513 x10 + 0,0427 x11» 7 β) στην τελευταία πρόταση του σημείου 4 οι όροι «100 χιλιογράμμων» αντικαθίστανται από τους όρους «110 χιλιογράμμων». 3. Το μέρος 2 του παραρτήματος τροποποιείται ως εξής: α) ο τύπος του σημείου 3 στοιχείο α) αντικαθίσταται από τον ακόλουθο τύπο: «^y =65,29152 - 0,2106379 x1 - 0,61076 x2 + 0,1128888 x3 + 0,02276837 x4» 7 β) στην τελευταία πρόταση του σημείου 3 οι όροι «100 χιλιογράμμων» αντικαθίστανται από τους όρους «110 χιλιογράμμων». 4. Το μέρος 3 του παραρτήματος αντικαθίσταται από το κείμενο που περιλαμβάνεται στο παράρτημα της παρούσας απόφασης. 5. Το μέρος 4 που περιλαμβάνεται στο παράρτημα της παρούσας απόφασης προστίθεται στο παράρτημα. Άρθρο 2 Η παρούσα απόφαση απευθύνεται στο Βασίλειο της Δανίας. Βρυξέλλες, 5 Σεπτεμβρίου 1996.

[Source: multi_eurlex | Tokens: 3259]